paragraph_text: Crouch je karijeru započeo u Tottenham Hotspuru. Nije uspio nastupiti za prvi tim Spursa te se nakon posudbe u Dulwich Hamletu i švedskom klubu IFK Hässleholm pridružio Queens Park Rangersu. Nakon ispadanja QPR-a na kraju sezone 2000-2001, Portsmouth F.C. ga je kupio u transferu vrijednom 1,5 milijuna funti. Imao je dobru prvu sezonu u Fratton Parku, a nakon što je postigao 19 golova za klub, pridružio se Aston Villi u ožujku 2002. za 5 milijuna funti. Imao je relativno loše nastupe u Villi, pa je 2003. posuđen Norwich Cityju prije nego što je prešao u Southampton F.C., gdje se vratio u formu, što ga je u konačnici potaknulo da se pridruži Liverpoolu u srpnju 2005. godine. Tamo je postigao značajan uspjeh, osvojivši FA kup i FA Community Shield 2006. godine, a također i srebrnu medalju u UEFA Ligi prvaka 2007. godine.